Πρόταση της Επιτροπής για κοινή δράση όσον αφορά την αλληλεγγύη κατά την υποδοχή και τη διαμονή των δικαιούχων της προσωρινής προστασίας των παρά τη θέλησή τους μετακινούμενων ατόμων (COM(98)0372 - C4-0506/98 - 98/0222(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 19)

Τίτλος

>Αρχικό κείμενο>

Πρόταση κοινής δράσης σχετικά με την αλληλεγγύη κατά την υποδοχή και τη διαμονή των δικαιούχων της προσωρινής προστασίας των παρά τη θέλησή τους μετακινουμένων ατόμων

>Κείμενο μετά την ψηφοφορία στο ΕΚ>

Πρόταση κοινής δράσης σχετικά με κοινοτικά μέτρα στήριξης κατά την υποδοχή και τη διαμονή των δικαιούχων της προσωρινής προστασίας των παρά τη θέλησή τους μετακινουμένων ατόμων

(Τροπολογία 20)

Πρώτη αιτιολογική αναφορά

>Αρχικό κείμενο>

έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο Κ.3, παράγραφος 2 στοιχείο β),

>Κείμενο μετά την ψηφοφορία στο ΕΚ>

έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο Κ.3, παράγραφος 2 στοιχείο β)

ή το άρθρο 63 μετά την έναρξη ισχύος της Συνθήκης του Άμστερνταμ,

(Τροπολογία 21)

Δεύτερη αιτιολογική σκέψη

>Αρχικό κείμενο>

Εκτιμώντας ότι ήδη από το 1995 το Συμβούλιο, στο ψήφισμά του της 25ης Σεπτεμβρίου 1995 για την κατανομή των βαρών υποδοχής και προσωρινής διαμονής μετακινουμένων προσώπων, αναγνώρισε ότι είναι σημαντικό να θεσπιστούν μέτρα αλληλεγγύης για να είναι δυνατή η δικαιότερη κατανομή των αντιστοίχων προσπαθειών,

>Κείμενο μετά την ψηφοφορία στο ΕΚ>

Εκτιμώντας ότι ήδη από το 1995 το Συμβούλιο, στο ψήφισμά του της 25ης Σεπτεμβρίου 1995 για την κατανομή των βαρών υποδοχής και προσωρινής διαμονής μετακινουμένων προσώπων, αναγνώρισε ότι είναι σημαντικό να θεσπιστούν μέτρα αλληλεγγύης για να είναι δυνατή η δικαιότερη κατανομή των αντιστοίχων προσπαθειών,

καθώς και ότι επεσήμανε διαφόρους παράγοντες στους οποίους θα έπρεπε να στηριχθεί η κατανομή του βάρους των σχετικών ευθυνών με βάση την αρχή της αλληλεγγύης,

(Τροπολογία 22)

Αιτιολογική σκέψη 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η Συνθήκη του Άμστερνταμ καθορίζει ότι το Συμβούλιο λαμβάνει μέτρα για την προώθηση της δίκαιης κατανομής των βαρών μεταξύ των κρατών μελών όσον αφορά την υποδοχή και την αντιμετώπιση των συνεπειών της υποδοχής προσφύγων και εκτοπισθέντων,

(Τροπολογία 23)

Αιτιολογική σκέψη 2β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το σχετικό βάρος που αναλογεί σε ένα κράτος μέλος καθορίζεται ομοφώνως με μία προκαθορισθείσα βάση υπολογισμού, στην οποία δεν λαμβάνεται υπόψη μόνον ο αριθμός των προσφύγων που δέχεται κάθε κράτος μέλος, αλλά και δυνάμενες να αξιολογηθούν από οικονομική άποψη εισφορές των διαφόρων κρατών μελών προς παρεμπόδιση ή επίλυση της εκάστοτε κρίσης, τα μέτρα τα οποία λαμβάνουν τα διάφορα κράτη μέλη για την επιτόπου προστασία και περίθαλψη των εκάστοτε απειλουμένων πληθυσμών, καθώς και τα οικονομικά και κοινωνικά μέτρα, κυρίως δε ο αριθμός του πληθυσμού και το ανά κεφαλήν ΑΕΠ εκάστου κράτους μέλους,

(Τροπολογία 24)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, στη γνωμοδότησή του της 23 Οκτωβρίου 1997(1) το Ευρωπαϊκό Κοινοβούλιο έδωσε ιδιαίτερη σημασία στην κατανομή του βάρους των ευθυνών στο πλαίσιο της κοινής δράσης για την προσωρινή προστασία των ατόμων που μετακινούνται παρά τη θέλησή τους,

________________

(1) ΕΕ C 339 της 10.11.1997, σελ. 146

(Τροπολογία 25)

Πέμπτη αιτιολογική σκέψη

>Αρχικό κείμενο>

ότι αυτή η αλληλεγγύη πρέπει να εκφραστεί κυρίως με τη χρηματοδοτική ενίσχυση, αφενός για τη συμβολή στα μέτρα έκτακτης ανάγκης, και αφετέρου για την ενθάρρυνση σχεδίων υποδοχής, πρέπει δε να προβλεφθεί ιδιαίτερη προσπάθεια για τη στέγαση και την κοινωνική βοήθεια,

>Κείμενο μετά την ψηφοφορία στο ΕΚ>

ότι αυτή η

ισορροπία πρέπει να εκφραστεί μεταξύ άλλων με τη χρηματοδοτική ενίσχυση, αφενός για τη συμβολή στα μέτρα έκτακτης ανάγκης, και αφετέρου για την ενθάρρυνση σχεδίων υποδοχής, πρέπει δε να προβλεφθεί ιδιαίτερη προσπάθεια για τη στέγαση και την κοινωνική βοήθεια[semigr ] ότι το Ευρωπαϊκό Ταμείο για τους Πρόσφυγες που δημιούργησε το Ευρωπαϊκό Κοινοβούλιο αποτελεί ένα χρηματοδοτικό μέσο για την αλληλεγγύη μεταξύ των κρατών μελών όσον αφορά την προσωρινή προστασία των εκτοπισμένων ατόμων,

(Τροπολογία 26)

Έκτη αιτιολογική σκέψη

>Αρχικό κείμενο>

ότι η δίκαιη κατανομή των βαρών μπορεί επίσης επικουρικά να οδηγήσει στην κατανομή των δικαιούχων της προσωρινής προστασίας μεταξύ κρατών μελών[semigr ] ότι, ωστόσο, αυτή η κατανομή μπορεί να αφορά μόνο πρόσωπα πριν ή κατά την άφιξή τους σε κράτος μέλος,

>Κείμενο μετά την ψηφοφορία στο ΕΚ>

ότι η δίκαιη κατανομή των βαρών μπορεί να οδηγήσει στην κατανομή των δικαιούχων της προσωρινής προστασίας μεταξύ κρατών μελών[semigr ] ότι, ωστόσο, αυτή η κατανομή μπορεί να αφορά μόνο πρόσωπα πριν ή κατά την άφιξή τους σε κράτος μέλος,

(Τροπολογία 27)

Έβδομη αιτιολογική σκέψη

>Αρχικό κείμενο>

ότι πρέπει να εκδοθούν ομόφωνα οι αποφάσεις σχετικά με την εφαρμογή αυτών των μέτρων αλληλεγγύης,

>Κείμενο μετά την ψηφοφορία στο ΕΚ>

Διαγράφεται

(Τροπολογία 28)

Άρθρο 2, παράγραφος 1

>Αρχικό κείμενο>

1. Κατά τη θέσπιση συστημάτων προσωρινής προστασίας ή βάσει της έκθεσης που αναφέρεται στο άρθρο 4 της κοινής δράσης σχετικά με την προσωρινή προστασία, το Συμβούλιο, αποφασίζοντας ομόφωνα κατόπιν πρωτοβουλίας κράτους μέλους ή της Επιτροπής, μπορεί να εκδίδει αποφάσεις για την εφαρμογή των μηχανισμών αλληλεγγύης, που επιτρέπουν την παροχή ενίσχυσης στα κράτη μέλη τα οποία θίγονται ιδιαίτερα από την αποδοχή δικαιούχων του συστήματος προσωρινής προστασίας.

>Κείμενο μετά την ψηφοφορία στο ΕΚ>

1. Κατά τη θέσπιση συστημάτων προσωρινής προστασίας ή βάσει της έκθεσης που αναφέρεται στο άρθρο 4 της κοινής δράσης σχετικά με την προσωρινή προστασία, το Συμβούλιο, αποφασίζοντας

με ειδική πλειοψηφία κατόπιν πρωτοβουλίας κράτους μέλους ή της Επιτροπής, μπορεί να εκδίδει αποφάσεις για την εφαρμογή κοινοτικών μέτρων στήριξης, που επιτρέπουν την παροχή ενίσχυσης στα κράτη μέλη τα οποία θίγονται ιδιαίτερα από την αποδοχή δικαιούχων του συστήματος προσωρινής προστασίας.

(Τροπολογία 54)

Άρθρο 2, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. Για τους σκοπούς των μέτρων αυτών, πρέπει να ληφθεί υπόψη το ψήφισμα του Συμβουλίου της 25ης Σεπτεμβρίου 1995 σχετικά με την κατανομή των βαρών υποδοχής και προσωρινής διανομής μετακινουμένων προσώπων και ιδιαίτερα τα κριτήρια που ορίζονται στο σημείο 4.

(Τροπολογία 30)

Άρθρο 3, τίτλος και νέα εδάφια, πριν από το πρώτο εδάφιο

>Αρχικό κείμενο>

Χρηματοδοτική ενίσχυση

>Κείμενο μετά την ψηφοφορία στο ΕΚ>

Κοινοτικά μέτρα στήρηξης και υποδοχή προσώπων που χρήζουν προστασίας

Το μέτρο που αναφέρεται στο άρθρο 2, παράγραφος 1 περιέχει κανόνες για την κατανομή των δικαιούχων του συστήματος προσωρινής προστασίας μεταξύ των κρατών μελών,πρίν και κατά την άφιξή τους στο έδαφος των κρατών μελών[semigr ]Οι ενδιαφερόμενοι θα πρέπει να μπορούν να εκφράσουν τις απόψεις τους.

>Αρχικό κείμενο>

>Κείμενο μετά την ψηφοφορία στο ΕΚ>

Οι εν λόγω κανόνες κατανομής εντάσσονται στο πλαίσιο σεβασμού της αρχής της «ενότητας της οικογένειας» και των δικαιωμάτων των ασυνόδευτων παιδιών μεταξύ των προσφύγων[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

Αυτή η κατανομή δεν θίγει τους κανόνες της Σύμβασης του Δουβλίνου της 15ης Ιουνίου 1995(1), εκτός αν τα κράτη μέλη αποφασίσουν να αναβάλουν την εξέταση της αίτησης αυτής υπό τους όρους που προβλέπονται από το άρθρο 10, παράγραφος 1, δεύτερο εδάφιο, της κοινής δράσης σχετικά με την «προσωρινή προστασία».

_________________

(1) ΕΕ C 254 της 19.8.1997, σελ. 1.

(Τροπολογία 31)

Άρθρο 3, πρώτο εδάφιο, εισαγωγική φράση

>Αρχικό κείμενο>

Η απόφαση που αναφέρεται στο άρθρο 2 παράγραφος 1 συνεπάγεται κυρίως τη χορήγηση χρηματοδοτικής ενίσχυσης εις βάρος του κοινοτικού προϋπολογισμού που προορίζεται για την κάλυψη ορισμένων εξόδων τα οποία δημιουργεί η αποδοχή δικαιούχων του συστήματος της προσωρινής προστασίας.

>Κείμενο μετά την ψηφοφορία στο ΕΚ>

Εάν το μέτρο που αναφέρεται στο άρθρο 2 παράγραφος 1 συνεπάγεται τη χορήγηση χρηματοδοτικής ενίσχυσης εις βάρος του κοινοτικού προϋπολογισμού για την κάλυψη ορισμένων εξόδων τα οποία δημιουργεί η αποδοχή δικαιούχων του συστήματος της προσωρινής προστασίας, αυτή η χρηματοδοτική ενίσχυση μπορεί να προσλάβει τις ακόλουθες μορφές:

(Τροπολογία 32)

Άρθρο 3, εδάφιο 2α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Το Ευρωπαϊκό Ταμείο για τους Πρόσφυγες αποτελεί το χρηματοδοτικό μέσο του προϋπολογισμού της Ένωσης, μέσω του οποίου αποκτά συγκεκριμένη έκφραση η αλληλεγγύη μεταξύ των κρατών μελών.

(Τροπολογία 33)

Άρθρο 4(βλ. τροπολογία 30)

>Αρχικό κείμενο>

Άρθρο 4

Άλλη μορφή ενίσχυσης

Η απόφαση που αναφέρεται στο άρθρο 2 παράγραφος 1 μπορεί επίσης επικουρικά να περιέχει κανόνες για την κατανομή μεταξύ κρατών μελών των δικαιούχων της προσωρινής προστασίας, πριν ή κατά την άφιξή τους στο έδαφος των κρατών μελών.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

Αυτή η ενδεχόμενη κατανομή δεν θίγει τους κανόνες της Σύμβασης του Δουβλίνου της 15ης Ιουνίου 1990(1), εκτός αν τα κράτη μέλη αποφασίσουν να αναβάλουν την εξέταση της αίτησης αυτής υπό τους όρους που προβλέπονται από το άρθρο 10, παράγραφος 1, δεύτερο εδάφιο, της κοινής δράσης σχετικά με την προσωρινή προστασία.

____________________

ΕΕ C 254 της 19.8.1997, σελ. 1

>Κείμενο μετά την ψηφοφορία στο ΕΚ>

(Τροπολογία 34)

Άρθρο 5, παράγραφος 1

>Αρχικό κείμενο>

1. Το Ευρωπαϊκό Κοινοβούλιο ενημερώνεται αμέσως για τα μέτρα εφαρμογής που θεσπίζονται δυνάμει της παρούσας κοινής δράσης.

>Κείμενο μετά την ψηφοφορία στο ΕΚ>

1. Η γνώμη του Ευρωπαϊκού Κοινοβουλίου ζητείται αμέσως για τα μέτρα εφαρμογής που θεσπίζονται δυνάμει της παρούσας κοινής δράσης. Σε επείγουσες περιπτώσεις το Συμβούλιο μπορεί να καθορίζει εκ των προτέρων τα μέτρα εφαρμογής αυτά. Μετά από τη γνωμοδότηση το Συμβούλιο προβαίνει χωρίς αναβολή στον περαιτέρω καθορισμό των μέτρων αυτών.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κοινής δράσης όσον αφορά την αλληλεγγύη κατά την υποδοχή και τη διαμονή των δικαιούχων της προσωρινής προστασίας των παρά τη θέλησή τους μετακινούμενων ατόμων (COM(98)0372 - C4-0506/98 - 98/0222(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0372)- 98/0222 (CNS) ((ΕΕ C 268 της 27.8.1998, σελ. 22)),

- έχονας υπόψη το άρθρο Κ3, παράγραφο 2, της Συνθήκης για την Ευρωπαϊκή Ένωση

- έχοντας κληθεί από το Συμβούλιο να γνωμοδοτήσει, σύμφωνα με το άρθρο Κ.6, παράγραφος 2 της Συνθήκης ΕΕ (C4-0506/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Πολιτικών Ελευθεριών και Εσωτερικών Υποθέσεων και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (A4-0399/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της[semigr ]

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.